เคยทานร้านนี้ที่ซัปโปโร สภาพแบบเดียวกันเลยทั้งร้านใช้พนักงานแค่ 2 คนเท่านั้นเอง วันนี้มาทานที่สาขาซีคอนบางแค อยู่ที่ชั้น 4 ข้างๆร้านมานีมีหม้อครับ 

อาหารร้านนี้เป็นอาหารจานเดียวทานง่ายๆ เป็นพวกข้าวราดหน้าแบบต่างๆเช่น ข้าวหน้าเนื้อ ข้าวหน้าไก่เทอริยากิ ข้าวหน้าปลาไหล ข้าวราดแกงกะหรี่ ราเม็ง ฯลฯ ราคาก็ไม่โหดร้ายมีตั้งแต่ไม่กี่สิบบาทไปจนถึงร้อยกว่าบาท รสชาติอร่อยครับถ้าสั่งไข่ออนเซ็นด้วยจะฟินมากๆเลยครับ วันนี้มากันสองคนก็สั่งข้าวหน้าเนื้อ+ไข่ออนเซ็น (94฿) กับข้าวหน้าไก่เทอริยากิ+ไข่ออนเซ็น (109฿) รวม 2 อย่าง 203฿ครับ